title: 12-bob: Tasvirlar - 9-sinf Informatika va axborot texnologiyalari
text: Biznes mijoz internetdan qoniqarli darajada foydalanishiga
  boʻgliq boʻlib, masalan, tasvirning uzoq vaqt yuklanishi
  xaridorlarning hafsalasini pir qilishi mumkin. Koʻplab norozi
  xaridorlar darhol boshqa shunga oʻxshash veb-saytlarga oʻtib
  ketadilar, bu esa veb-saytlaridagi sahifalari sekin yuklanuvchi
  kompaniyalar uchun ayrim moliyaviy yoʻqotishlarga sabab
  boʻladi.
  Ayrim onlayn bron qilish veb-saytlari mavjud joy yoki chiptani
  shu vaqtning oʻzida xuddi shunday xizmatlarni koʻrsatadigan
  boshqa veb-saytlar bilan raqobatlashish uchun mijozlarning
  soʻrovlarini tez qayta ishlashi talab etilad. Tarmoqda nechta
  foydalanuvchi onlayn boʻlishi va bir vaqtning oʻzida xuddi shu
  xizmatga kirishini aniq tarzda oldindan aytish imkonsizdir. Shu
  tufayli kompaniyalar zarur paytda imkon qadar koʻproq joy
  yoki chiptalarni bron qilish va xaridorlarning boshqa tezroq
  ishlaydigan veb-saytlarga ketib qolmasligi uchun tasvirlari tez
  yuklanadigan veb-sahifalarga ega boʻlishi nihoyatda muhimdir.
  Ayrim onlayn xizmatlar hayot-mamot uchun hal qiluvchi
  ahamiyatga ega boʻlib, tasvirlarni imkon qadar tez yuklash
  va yuklab olinishini taʼminlashi zarur. Fuqaro jurnalistikasi
  holatida, jamiyat vakillari joriy hodisalarning yuz berishiga
  qarab ular haqidagi maʼlumotlarni kechikishlarsiz yozib
  olish yoki yuklash uchun jurnalistday faoliyat olib borishlari
  mumkin. Koʻplab holatlarda ular har xil falokatlar va tabiiy
  ofatlar haqida tegishli idoralarni ogohlantirish orqali
  insonlarning hayotini saqlab qolishi mumkin.